**ГРАД СРЕМСКА МИТРОВИЦА**

**Градска управа за саобраћај, комуналне и**

**инспекцијске послове**

**И З В Е Ш Т А Ј**

**О РАДУ ЗА 2018. ГОДИНУ**

**фебруар, 2019. године**

**I О ГРАДСКОЈ УПРАВИ ЗА САОБРАЋАЈ, КОМУНАЛНЕ И ИНСПЕКЦИЈСКЕ ПОСЛОВЕ**

Градска управа за саобраћај, комуналне и инспекцијске послове образована је Одлуком о градским управама града Сремска Митровица донетој на седници Скупштине града Сремска Митровица дана 26.07.2016. године (објављена у “Сл.листу Града Сремска Митровица” бр. 12/2016).

Начелник Градске управе за саобраћај, комуналне и инспекцијске послове Града Сремска Митровица је Мирослав Јовановић, дипломирани инжењер саобраћаја, а његов заменик је Љубомир Вујчић, мастер менаџер. У управи је запослено **19** радника на неодређено време, а **4** на одређено.

Управа обавља послове из делокруга своје надлежности на основу Закона о локалној самоуправи, Статута града Сремске Митровице, Одлуке о градским управама града Сремска Митровица и других прописа. У оквиру ове управе врше се управни, стручни и аналитички послови у непосредном спровођењу закона и других прописа из изворног делокруга града, као и послови који су поверени граду у областима саобраћаја, комуналних делатности и инспекцијског надзора.

У Градској управи за саобраћај, комуналне и инспекцијске послове за обављање сродних послова образоване су три службе:

* **Служба за инспекцијске послове,**
* **Служба комуналне полиције и**
* **Служба за саобраћај.**

Поред послова који се обављају у наведеним службама, у Градској управи обављају се и нормативно-правни послови, послови из области финансија, административни послови и послови оперативно-техничког секретара.

**II ДЕЛОКРУГ ПОСЛОВА ГРАДСКЕ УПРАВЕ ЗА**

**САОБРАЋАЈ, КОМУНАЛНЕ И ИНСПЕКЦИЈСКЕ ПОСЛОВЕ**

1) Врши управне, стручне и аналитичке послове у непосредном спровођењу закона и других прописа из изворног делокруга Града као и послове који су поверени Граду у областима:

* саобраћаја,
* комуналних делатности (снабдевање водом за пиће, пречишћавање и одвођење атмосферских и отпадних вода, производња и дистрибуција топлотне енергије, управљање комуналним отпадом, градски и приградски превоз путника, управљање гробљима и погребне услуге, управљање јавним паркиралиштима, обезбеђивање јавног осветљења, управљање пијацама, одржавање улица и путева, одржавање чистоће на површинама јавне намене, одржавање јавних зелених површина, димничарске услуге, делатност зоохигијене и друге делатности од локалног интереса које Скупштина јединице локалне самоуправе одреди као комуналне),
* Припрема предлоге општих и појединачних аката које доносе Скупштина града, Градоначелник и Градско веће из области за које је основана;
* Обавља инспекцијски надзор у областима у којима су послови инспекцијског надзора поверени локалној самоуправи, као и у пословима из изворног делогруга града и то: послови инспекцијског надзора у области изградње објеката правних лица и грађана, комуналних делатности, саобраћаја, заштите животне средине, просвете и спорта;
* Обавља послове комуналне полиције;
* Предлаже доношење прописа и предузима потребне мера за обезбеђење услова за рад и организацију такси превоза у граду;
* Учествује у предузимању мера ради отклањања последица елементарних непогода из свог делокруга, по налогу Градског Штаба за ванредне ситуације и градске управе надлежне за координацију послова и активности у ванредним ситуацијама;
* Обавља послове финансијске службе у складу са прописима о буџетском систему у оквиру својих надлежности;
* Обавља послове везане за планирање, покретање поступка и извештавање о јавним набавкама, које се односе на њен делокруг;
* Врши и друге управне, стручне, аналитичке и административне послове за потребе државних органа и органа града у областима за које је основана.
* У обављању управног надзора градска управа може:
  + наложити решењем извршење мера и радњи у одређеном року;
  + издати прекршајни налог;
  + поднети пријаву надлежном органу за учињено кривично дело или привредни преступ и поднети захтев за покретање прекршајног поступка;
  + издати привремено наређење, односно забрану;
  + обавестити други орган, ако постоје разлози за предузимање мера за које је тај орган надлежан;
  + предузети и друге мере за које су овлашћене законом, прописом или општим актом.

**III СЛУЖБА ЗА ИНСПЕКЦИЈСКЕ ПОСЛОВЕ**

У оквиру ове Службе постоји:

* **Комунална инспекција**
* **Грађевинска инспекција**
* **Инспекција за заштиту животне средине,**
* **Саобраћајна инпекција,**
* **Просветна инспекција и**
* **Спортска инспекција.**

**1. Комунална инспекција**, у оквиру своје надлежности, а у току 2018. године формирала је **424** предмета, од којих је **175** у поступку решавања. Од тога, донето је **156** решења о налагању мера, **29** решења о трошковима сахрањивања, **13** прекршајних налога, обављено је **97** инспекцијских контрола, од чега **54** ванредних а **43** редовних и формирано је **226** вануправних предмета, а који се односе на пријаве грађана, пријаве радова, дописе и обавештења.

**2. Грађевинска инспекција** је у 2018. години формирала **688** предмета, од којих је у поступку решавања **243**. Од тога, што се тиче бесправне изградње објеката донето је **27** решења, озакоњење објекта 410 решења. Наложено је **32** мере лицима која су у обавези да у законском року уклоне, инспекцијским надзором уочене недостатке или доставе недостајућу документацију. Записника о инспекцијској контроли сачињено је **315**, обавештења по захтеву странака 39, решења о рушењу и извршењу 4, решења о обустави поступка 6. Везано за Комисију за мање монтажне објекте, грађевинска инспекција је имала 157 предмета.

**3. Инспекција за заштиту животне средине** је претходне године формирала **139** предмета, од којих је у процесу решавања **11**. Инспекцијских надзора је било **130**, од чега **68** редовних, а **62** ванредна. Комисија за утврђивање здравственог стања дрвореда је излазила **371** пут на терен по захтеву странака. Контроле које су вршене тичу се следећих категорија:

- мерење буке **13** предмета; отпад **19;**  ваздух **11**; зеленило **23**; енергетика **6;** базне станице **50;** 8 предмета се односило на разне друге дописе.

**4. Саобраћајна инспекција** је током 2018. године формирала **136** предмета, од којих је у поступку решавања **73**. Поднето је **64** захтева везано за утврђивање испуњености услова за обављање ауто-такси превоза путника. Издато је **24** такси дозволе лицима која су испунила све услове за обављање ауто-такси превоза путника. Ванредних инспекцијских прегледа је било **57**. Сачињено је **5** службених белешки, а од стране Комуналне полиције саобраћјној инспекцији је достављено 15 службених белешки везано за оштећену вертикалну саобраћајну сигнализацију, ударне рупе на путу и друге неправилности везано за путеве.

**5. Послове просветне инспекције** у Градској управи за саобраћај, комуналне и инспекцијске послове, Града Сремска Митровица обављају два просветна инспектора, од којих се по Решењу о утврђивању броја просветних инспектора, број 112-01-00416/2009-12 од 03.11.2009. године, које је донео министар просвете, један просветни инспектор распоређује на инспекцијске послове и у Општини Пећинци.

У 2018. години извршена су **124** инспекцијска надзора, од тога **47** надзор у основним школама, **75** надзора у средњим школама, и **4** надзора у предшколским установама.

**39** надзора је извршено по инструкцији Покрајинског секретаријата за образовање, управу, прописе и националне заједнице- националне мањине и Министарства просвете, науке и технолошког развоја. То су били тематски прегледи са 11 тачака:

1.[Oбављање делатности Установе](http://www.mpn.gov.rs/wp-content/uploads/2018/09/KL-1.docx)

2.[Oпшта акта Установе](http://www.mpn.gov.rs/wp-content/uploads/2018/09/KL-2.docx)

3.[Органи Установе](http://www.mpn.gov.rs/wp-content/uploads/2018/09/KL-3.docx)

4.[Извештај о раду Установе](http://www.mpn.gov.rs/wp-content/uploads/2018/09/KL-4.docx)

5.[Планирање и програмирање рада Установе](http://www.mpn.gov.rs/wp-content/uploads/2018/09/KL-5.docx)

6.[Упис деце,ученика, формирање одељења,група](http://www.mpn.gov.rs/wp-content/uploads/2018/09/KL-6.docx)

7.[Права детета,ученика, оцењивање ученика](http://www.mpn.gov.rs/wp-content/uploads/2018/09/KL-7.docx)

8.[Евиденције и јавне исправе](http://www.mpn.gov.rs/wp-content/uploads/2018/09/KL-8.docx)

9.[Избор уџбеника](http://www.mpn.gov.rs/wp-content/uploads/2018/09/KL-9.docx)

10.[Радни односи и радноправни статус запослених у установи](http://www.mpn.gov.rs/wp-content/uploads/2018/09/KL-10.docx)

11.[Заштита од дуванског дима](http://www.mpn.gov.rs/wp-content/uploads/2018/09/KL-11.docx)

У оквиру свих надзора сачињено је **126** записника, у којима је било **67** наложених мера за отклањање недостатака и неправилности у раду установе, од укупног броја инспекцијскох надзора, било је **21** редовних инспекцијских надзора, **103** ванредна инспекцијска надзора и **2** допунска надзора. Већина мера је била у превентивном смислу, указивањем на пропусте у раду и њиховом отклањању у датом року.

Просветна инспекција је у време полагања завршног испита на крају основног образовања и васпитања, помагала Окружној уписној комисији и била на располагању ученицима основних школа и њиховим родитељима.

Поред послова инспекцијског надзора утврђених члановима 7-15. Закона о просветној инспекцији („Службени гласник РС“ број, 27/18), просветна инспекција од 2010. године поступа и по Закону о заштити становника од изложености дуванском диму, од 2016. по Закону о инспекцијском надзору, као и друге послове по налогу начелника ГУ за образовање, ( до маја месеца 2018. године), а неки од тих били су:

-доношење решења и месечни обрачун путних трошкова које исплаћује Градска

управа за образовање студентима који свакодневно путују у Нови Сад и Београд;

- рад у следећим комисијама:

- комисија за попис инвентара,

- комисија за доделу стипендија студентима

- комисија за доделу средстава из буџета града за превоз студената

- комисија за доделу средстава успешним појединцима

У току 2018. године просветна инспекција је радила и на доношењу различитих решења и то:

- решења о финансирању дела трошкова боравка у Предшколској установи за децу 3. и 4. реда рођења и

- накнада путних трошкова за превоз пратилаца и деце/ученика са сметњама у развоју.

Странке се не обраћају само просветној инспекцији Градске управе за саобраћај, комуналне и инспекцијске послове, већ истовремено и вишим инстанцама са захтевом за заштиту права - Министарству просвете и технолошког развоја, Покрајинском секретаријату за образовање управу, прописе и националне заједнице- националне мањини, Заштитнику грађана и Школској управи у тим ситуацијама просветна инспекција изврши инспекцијски надзор по наводима приговора странке, али када стигне приговор од исте странке који је уступљен од других државних органа, који дају понекад своје инструкције везане за решавање предмета, дешава се да се мора извршити нови инспекцијски надзор, са новим записником о инспекцисјком надзору, а број предмета остаје исти, због повезаности у решавању предмета.

У 2018.години укупан број свих урађених и обрађених предмета је **209,** од чега је било: **32** инспекцијска надзора по захтеву странака, **21** редовни инспекцијски надзор, **14** уступљених предмета од Покрајинског секретаријата за образовање на даљу надлежност и **4** предмета од Школске управе Нови Сад.

Урађено је **14** решења о накнади путних трошкова за превоз пратилаца ученика са сметњама у развоју и **70** решења о финансирању регресирања дела трошкова боравка у ПУ «Пчелица» за децу 3. и 4. реда рођења.

Поред тога урађено је и 20 различитих предмета везаних за дописе, одлуке, решења, закључке, извештаје по налогу начелника Градске управе за образовање.

Поред рада у комисијама просветне инспекторке су задужене за израду предлога неколико Програма за доделу средстава из буџета града и то су:

- предлог Програма за регресирања дела трошкова за свакодневно путовање студената,

- предлог Програма за доделу средстава из буџета успешним појединцима

- предлог Програма за финансирање регресирања дела трошкова боравка у ПУ «Пчелица» за дете 3. и 4. реда рођења

- предлога Програма за набавку и расподелу материјалних добара ради обезбеђивања услова за виши квалитет у области основног и средњег образовања

- предлог Закључка о превозу ученика средњих школа

-предлог Програма накнаде путних трошкова за превоз пратилаца ученика са сметњама у развоју

У току 2018. године просветна инспекција је учествовала на два четвородневна и једном једнодневном семинару који су организаовали Министарство просвете, науке и технолошког развоја и Покрајински секретаријата за образовање, прописе, управу, националне мањине-националне заједнице.

Просветна инспекција је планирала и у великој мери реализовала, следеће мере и активности превентивног деловања:

-Спречавање настанка незаконитости путем информисања установа и странака.

- Пружање стручне и саветодавне подршке установама или лицу које остварује одређена права у установи.

- Службене саветодавне посете установама.

- Праћење и анализа стања у области инспекцијског надзора над радом установа, као и процена ризика.

-Предузимање превентивних инспекцијских надзора, тј. инспекцијских надзора усредсређених на спречавање настанка вероватних штетних последица

6. **Послове спортске инспекције** у Градској управи за саобраћај ,комуналне и инспекцијске послове Града Сремске Митровице обавља један инспектор .

У 2018 години су извршена **12** инспекцијска надзора, од тога **11** редовних и један ванредни. У периоду од 01.01.2018. до 31.12.2018. је урађено **23** превентивне саветодавне инструкције, односно усмеравање и усклађивање са Законом о спорту спортских удружења, клубова и организација.

Ванредни инспекцијски надзор који је покренут по пријави Плесног Савеза Србије је обустављен и донето решење је прослеђено заједно са записником Плесном Савезу Србије .

У 2018 години укупан број свих урађених и обрађених предмета је **35** од чега је било **11** редовних инспекцијских надзора, **1** ванредни и **23** превентативних саветодавних надзора .

У току 2018 године спортска инспекција је учествовала на једном семинару који је организовао Покрајински завод за спорт и медицину.

**IV СЛУЖБА КОМУНАЛНЕ ПОЛИЦИЈЕ**

У оквиру Службе комуналне полиције (У даљем тексту: Служба), запослено је седам лица: шест комуналних полицајаца и један административни радник који обавља оперативно-техничке послове.

Комунална полиција је у току 2018. године примила **434** пријавe грађана о различитим комуналним проблемима и то:

* личним доласком у канцеларије комуналне полиције – **186** пријава
* путем телефона – **186** пријава
* путем дежурног телефона – **60** пријава
* елетронском поштом – **38** пријава
* путем SMS – није било

Такође, иста је током претходне године изрекла **52** писмена и **1423** усмена

упозорења лицима која су директно или индиректно била иницијатори проблема за које је надлежна ова Служба. Обавештења о учињеном прекршају било је **899.**

Број предмета формираних у 2018. години је **88**, изречене су **195** казне у фиксном износу и урађено је **225** службених белешки припадника Комуналне полиције.

**V СЛУЖБА ЗА САОБРАЋАЈ**

Овој Служби припадају послови из области финансија који подразумевају учествовање у изради финансијског плана Градске управе, праћење реализације финансијског плана, вршење контроле исправности и веродостојности рачуноводствених исправа у складу са важећим прописима, праћење реализације уговора закључених за потребе Градске управе, праћење утрошка средстава у односу на план и сл.

-**Савет за координацију послова безбедности саобраћаја на путевима на територији града Сремска Митровица**

У оквиру Службе за саобраћај функционише и Савет за координацију послова безбедности саобраћаја на путевима на територији Града Сремска Митровица, који је реализовао следеће активности:

* урађен пројекат Саобраћајно - техничког уређење зоне основне школе у Лаћарку,
* покренута израда Пројекта техничког регулисања саобраћаја на путевима на територији Града Сремска Митровица за сва насељена места осим Сремске Митровице и Лаћарка,
* спроведено низ едукативних кампања са циљем унапређења безбедности саобраћаја (мопедисти, бициклисти, деца ученици петог разреда основних школа, ђаци прваци...),
* организована посета Националној возачкој академији за педесеторо деце са територије наше општине који су ове године положили возачки испит,
* свим ђацима првог разреда основних школа са територије наше општине обезбеђена илустрована књига „Пажљивкова правила у саобраћају“,
* за одређен број мотоциклиста са територије наше општине обезбеђен тренинг безбедне вожње који је одржан у Сремској Митровици
* израђени едукативни тематски приручници о безбедности саобраћаја у граду,
* извршено техничко опремање јединица саобраћајне полиције (опрема за увиђај саобраћајних незгода).

**-Комисија за техничко регулисање и безбедност саобраћаја**

У оквиру Градске управе ради Комисија за техничко регулисање и безбедност саобраћаја, која је током 2018. године одржала **29 седница**, на којима су разматрана разна питања из области регулисања саобраћаја, а у оквиру надлежности утврђених Одлуком о општинским путевима и улицама на територији Града Сремска Митровица (објављена у „Службеном листу Града Сремска Митровица“ бр. 14/2016.) Поступајући по поднетим захтевима за утврђивање посебног режима саобраћаја, Комисија је давала своје мишљење о истима, а ова управа на основу тако датог мишљења, а по предлогу управљача пута, Предузећа за одржавање улица и путева „Сирмијум пут“ д.о.о., давала сагласност на пројекат техничког регулисања саобраћаја.

Такође, Управа је доносила решења којима је одобрен посебан режим саобраћаја у појединим улицама у одређеном периоду, подношени су и захтеви за давање одобрења за кретање теретних моторних возила кроз град, захтеви за обележавање хоризонталне и вертикалне саобраћајне сигнализације, те паркирања возила ради утовара и истовара робе.

У протеклој години овој Комисији је поднето **297 захтева.**

На основу позитивног мишљења Комисије, ова управа је донела **251 решење** којим се, под одређеним условима, одобрава кретање теретних моторних возила на територији Града Сремска Митровица, **8** решења којима је одобрена измена режима саобраћаја због одржавања манифестација, решење о давању сагласности на Саобраћајни пројекат на саобраћајницама у насељеним местима Сремска Митровица и Лаћарак, решење о давању сагласности Министарству трговине, туризма и телекомуникација за постављање саобраћајне сигнализације за означавање међународне бициклистичке руте „Савска рута“, као и укупно **19** решења којима се даје сагласност на пројекте техничког регулисања саобраћаја а који се односе на постављање саобраћајних огледала, заштитних стубића, обележавање пешачких прелаза, постављање лежећих полицајаца итд.

**VII ДОНЕТИ ПРОГРАМИ И СПРОВЕДЕНИ КОНКУРСИ**

Ова управа је у току 2018. године урадила Програм за доделу буџетских средстава као дотација невладиним организацијама, а који је донело Градско веће. На основу тог програма спроведен је конкурс за доделу буџетских средстава као дотација НВО у укупном износу од 1.800.000,00 динара.

Претходне године је израђен и Програм расподеле средстава за унапређење безбедности саобраћаја на територији града Сремска Митровица за 2018. годину, који је донело Градско веће а којим су опредељена средства у укупном износу од 16.080.000,00 динара (ради се о приходима од новчаних казни за прекршаје предвиђене прописима о безбедности саобраћаја на путевима), а која су утрошена за следеће намене; Пројекат саобраћајно-техничког уређења зоне основне школе; Саобраћајно-техничко уређење зоне основне школе; Пројекат техничког регулисања саобраћаја на путевима на територији града Сремска Митровица; Елаборат о безбедности деце у саобраћају са предлогом модела за унапређење практичних знања и вештина за безбедно учешће у саобраћају; Едукативни тематски приручник о безбедности саобраћаја у граду; Студијска анализа могућности коришћења индустријског колосека за потребе града; Унапређење саобраћајног образовања-реализација и спровођење кампања безбедности саобраћаја; набавка саобраћајне опреме; Научно истраживачки рад у области безбедности саобраћаја-учешће на стручној конференцији „Безбедност саобраћаја у локалној заједници“;Техничко опремање јединица саобраћајнеполиције – мотоцикли, опрема за увиђај саобраћајних незгода, униформе.

**VIII ГРАДСКЕ ОДЛУКЕ**

Ова управа је као обрађивач тема за Програм рада Скупштине града Сремска Митровица у протеклој години израдила нацрте градских одлука, а које је овлашћени предлагач - Градско веће - упутило Скупштини града на доношење и то како следи:

-Одлука о изменама и допунама Одлуке о јавним паркиралиштима на територији Града Сремска Митровица;

-Одлука о одређивању правца пружања државних путева кроз Град Сремска Митровица и насељено место Лаћарак;

-Одлука о одређивању Пешачких зона у насељеном месту Сремска Митровица.

ГУ за саобраћај, комуналне и инспекцијске послове је била предлагачАкта о јавно-приватном партнерству за поверавање обављања делатности превоза путника на територији града Сремска Митровица, који је Скупштина града Сремска Митровица донела на седници одржаној 21. јануара 2019. године.

Запослени уГУ за саобраћај, комуналне и инспекцијске пословепримењују Кодекс понашања службеника и намештеника у градским управама, стручној служби Скупштине града и Градском правобранилаштву града Сремска Митровица, а у прилог томе говори чињеница да није било притужби корисника јавних услуга на рад служвбеника запослених у овој управи.

**Број: 021-29/2019-VII НАЧЕЛНИК:**

**Дана: 04.02.2019. године дипл.инж.саобраћаја Мирослав Јовановић**

**Сремска Митровица**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_